Komission asetus (EY) N:o 2015/96, annettu 21 päivänä lokakuuta 1996, neuvoston asetuksen (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta ja muuttamisesta annetun asetuksen (EY) N:o 1931/96 muuttamisesta julkisen intervention osalta



Virallinen lehti nro L 269 , 22/10/1996 s. 0016 - 0017



KOMISSION ASETUS (EY) N:o 2015/96, annettu 21 päivänä lokakuuta 1996, neuvoston asetuksen (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta ja muuttamisesta annetun asetuksen (EY) N:o 1931/96 muuttamisesta julkisen intervention osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1997/96 (2), ja erityisesti sen 6 b ja 25 artiklan, sekä katsoo, että asetuksessa (EY) N:o 1997/96 perustetaan erityinen interventiojärjestelmä tietylle yhteisöstä peräisin olevalle tuoreelle tai jäähdytetylle lihalle, joka on saatu nuorista urospuolisista naudoista asetuksessa (ETY) N:o 2456/93 (3), sellaisena kuin se on viimeksi muutettuna asetuksella (EY) N:o 1931/96 (4), säädetyn tarjouskilpailuaikatalun mukaisesti; tätä järjestelmää sovelletaan lokakuun toisesta tarjouskilpailusta joulukuun 1996 aikana avattavaan viimeiseen tarjouskilpailuun; markkinatilanne huomioon ottaen on syytä ottaa käyttöön tämä erityisjärjestelmä ja säätää tarpeellisista soveltamissäännöistä, tämän järjestelmän ulkopuolelle on syytä jättää pelkästään lypsylehmät, koska niiden teurastaminen olisi ennenaikaista eikä se vähentäisi naudanlihan tuotantoa; jotta vältetään muutoin jo lopettamisikäisten eläinten saattaminen intervention piiriin, olisi lisäksi rajoitettava kyseiseen järjestelmään oikeutettujen ruhojen painot, sen varmistamiseksi, että erityisjärjestelmä saavuttaa tavoitteensa, siihen olisi saatettava 10 kuukauden ikäiset tai sitä vanhemmat urospuoliset naudat sen mukaan, onko ne kuohittu vai ei; jotta kuitenkin vältetään sellaisten ruhojen tai puoliruhojen osto, joista on tehty hakemus, mikä johtaisi kaksinkertaisen tuen myöntämiseen, on otettava käyttöön korjausmenetelmä; tämän vuoksi olisi tarkoituksenmukaista, että todistustaakka siitä, että kyseistä palkkiota ei ole saatu, olisi tarjouskilpailun voittajilla, muut tämän erityisjärjestelmän soveltamista koskevat yksityiskohtaiset säännöt ovat entisen kevyitä ruhoja koskevan interventiojärjestelmän vastaavien sääntöjen mukaiset, sellaisina kun ne on otettu käyttöön asetuksen (ETY) N:o 805/68 vanhassa 6 a artiklassa, ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 1931/96 seuraavasti: 1. Korvataan 1 artiklan 2 kohta seuraavasti: "2. a) Asetuksen (ETY) N:o 805/68 6 b artiklan mukainen interventio on avoinna ruhoille ja puoliruhoille, jotka ovat peräisin A-luokkaan kuuluvista alle 12 kuukauden ikäisistä naudoista ja C-luokkaan kuuluvista alle 14 kuukauden ikäisistä naudoista, jotka ovat muuta kuin asetuksen (ETY) N:o 3886/92 liitteessä 2 mainittuja rotuja ja joiden teuraspainot ovat 140-200 kilogrammaa, noudattaen asetuksessa (ETY) N:o 2456/93 säädettyjä yksityiskohtaisia soveltamissääntöjä, jotka koskevat asetuksen (ETY) N:o 805/68 6 a artiklan, sellaisena kuin se oli voimassa ennen asetuksen (EY) N:o 1997/96 voimaan tuloa, merkityksessä tapahtuvia ostoja. Jos interventioon tarjotut ruhot tai puoliruhot ovat peräisin 10 kuukauden ikäisistä tai sitä vanhemmista naudoista, tarjouskilpailun voittajalle maksettavaa ostohintaa vähennetään puoliruhoa kohti 54,4 eculla. Tätä vähennystä ei kuitenkaan sovelleta, jos on esitetty todiste, että kyseisestä eläimestä ei ole tehty erikoispalkkiota koskevaa hakemusta. Jäsenvaltioiden on ilmoitettava 10 päivän kuluessa asetuksen (EY) N:o 1997/96 voimaantulosta komissiolle käyttöönottamiensa valvontatoimien yksityiskohtaiset säännöt ja erityisesti tähän tarkoitukseen hyväksymänsä todisteet. b) 3 kohdan b kohdan säännöksiä ei sovelleta. c) Poiketen siitä, mitä asetuksen (ETY) N:o 2456/93 18 artiklan 2 kohdassa säädetään, sen toisessa alakohdassa tarkoitetut painorajat ovat 140-200 kilogrammaa." 2. Korvataan 3 artiklan toinen alakohta seuraavasti: "Ensimmäistä artiklaa sovelletaan lokakuun, marraskuun ja joulukuun 1996 aikana avattaviin tarjouskilpailuihin, sen 2 kohtaa lukuun ottamatta, jota sovelletaan vasta lokakuun toisesta tarjouskilpailusta alkaen lokakuun, marraskuun ja joulukuun 1996 aikana avattaviin tarjouskilpailuihin." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä lokakuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 267, 19.10.1996, s. 1 (3) EYVL N:o L 225, 4.9.1993, s. 4 (4) EYVL N:o L 254, 8.10.1996, s. 35